ভারতবর্ষে রাজা বাদশাদের ভাষা ছিলো ভিন্ন। সাধারন মানুষের ভাষায় কোন রাজা বাদশাই কথা বলতেন না। সেই মানসিকতা থেকেই পাকিস্তানী শাসক গোষ্ঠী সাধারন মানুষের মুখের কথাকে বাদ দিয়ে ভিন্ন সংস্কৃতির ভাষাকে চাপিয়ে দেওয়ার চেষ্টা চালিয়েছিলো। মোঘলরা যেমন নিজেদের মধ্যে পার্সি ভাষা ব্যবহার করতেন এবং সারা ভারতে পার্সি ভাষায় রাজকার্য পরিচালনায় বাধ্য করেছিলো ঠিক তেমনিভাবে হিন্দু রাজা মহারাজাদের সময়েও সংস্কৃত ভাষা ব্যবহার হয়েছে এবং সাধারন মানুষের কথ্য ভাষাকে অচ্ছুতের ভাষা হিসেবে গন্য করেছে।